La Policia Local de Burjassot rep classes de primers auxilis de mans de Protecció Civil
2025-07-24

El treball conjunt i coordinat que realitzen la Policia Local de Burjassot i l’Agrupació de Voluntaris de Protecció Civil del municipi és palés en tots i cadascun dels actes que tenen lloc en el municipi. Treball en equip que els porta a vetlar i garantir la seguretat dels ciutadans de Burjassot.

En aquesta ocasió, la Policia Local i Protecció Civil s’unien en un nou curs de formació per als agents del municipi que tindran l’oportunitat de refrescar i actualitzar els seus coneixements en primers auxilis.

El curs, dins de la formació contínua d’agents i comandaments, serà impartit per Protecció Civil i tindrà lloc dimecres que ve 22 d’abril, en horari de matí i de vesprada, “amb l’objectiu de refrescar conceptes i maniobres de primers auxilis, tals com l’actuació davant entravessaments, parada respiratòria o cardíaca, colps de calor…”, tal com han assenyalat fonts policials.

El passat any, la Policia Local va haver d’actuar i atendre prop de 700 humanitaris havent de fer ús dels seus coneixements en matèria de primers auxilis, fonamentals per evitar complicacions posteriors davant qualsevol problema.